rlitschk/wikidir huggingface dataset:
Junkernhoos (hoochdüütsch Junkernhose) is en Hoff in de Gemeen Lox in’n Landkreis Cuxhoben, Neddersassen. He liggt bi Hosermöhlen. De Oort liggt op en lütten Geestrügg an de Rohr. De Naveröörd sünd Sellst in’n Noordoosten, Hosermöhlen un Böcken in’n Oosten, Donnern in’n Süüdoosten, Bexhöv in’n Süden, Nückel un Hogewort in’n Süüdwesten un Suurheid, Schippdörp un Apeler in’n Noordwesten. De Hoff Junkernhoos un de Hoser Möhl sünd twee Delen von en olen Oort Hoos. De Watermöhl an de Rohr in Hosermöhlen kummt toeerst 1202 in de Oorkunnen vör. Junkernhoos weer as Good separat von de Hoser Möhl. Dat Good is 1820 oplööst un verköfft worrn. Later hett dat de Familie Heusmann tohöört, de ok vondaag noch op’n Hoff sitt un en Bueree mit 350 Stück Veh un en Biogasanlaag bedrifft. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Gericht Beverst tohöört un denn von 1851 bet 1859 to dat Amt Beverst. 1859 is dat Amt Beverst oplööst worrn
Hosermöhlen (hoochdüütsch Hosermühlen) is en lütten Oort in de Gemeen Lox in’n Landkreis Cuxhoben, Neddersassen. Bi Hosermöhlen liggt ok de Hoff Junkernhoos. De Oort liggt op en lütten Geestrügg an de Rohr. De Naveröörd sünd Sellst in’n Noordoosten, Böcken in’n Oosten, Donnern in’n Süüdoosten, Bexhöv in’n Süden, Nückel un Hogewort in’n Süüdwesten, Junkernhoos in’n Westen un Suurheid, Schippdörp un Apeler in’n Noordwesten. De Hoff Junkernhoos un de Hoser Möhl sünd twee Delen von en olen Oort Hoos. De ünnerslächtige Watermöhl an de Rohr kummt toeerst 1202 in de Oorkunnen vör un hett den Oort den Naam Hoser Möhl geven. In de eerste Tied weer de Möhl in’n Besitt von de Familie von Bexhöv. 1854 is en Windmöhl boot un de Watermöhl afreten worrn. De Windmöhl hett 1918 dör en Blitzslagg sworen Schaden afkregen un is in dat Johr denn afbraken worrn. Von de Tied an hett dat dor en Dampmöhl geven. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie
En Feldherr, Baas vun de Armee oder Heerföhrer is de Upperbefehlhebber un höchste Militär in'n Krieg. Na Carl von Clausewitz is de Feldherr de „General, de an de Spitz vun en ganzen Krieg oder en Kriegstheater stahn deit“. De Feldherr steiht gegen de Spitzen vun de Politik gegenover un hett up ehre Orders to hören. Vunwegen, datt dat, wat he in militäärsche Hensicht besluten deit, Folgen hett for den Staat un de ganze Sellschop, mutt he ok Insicht hebben in de högeren Umstänne vun den Staat. In de Historie weern Politik un Militär nich jummers so ut'neen holen wurrn, as hüdigendags. Vundeswegen weert ok en Reeg vun Politikers un Monarken mank de Feldherrn rekent, wenn se in'n Krieg den Befehl over ehre Armeen utöövt hefft. Dat gifft ok Feldherrn, de hefft sik gegen ehre Regeerung stellt un in en Greep na de Macht de Gewalt in'n Staat an sik reten. Gaius Julius Caesar Carl Gustav Wrangel Prinz Eugen vun Savoyen Duden online: Feldherr und Heerführer Wiktionary: Feldherr – Bedüdensverklaren, Woortherkamen, Synonymen, Översetten Carl von Clausewitz: Vom Kriege
Jean-Baptiste Lully (* 28. November 1632 bi Florenz; † 22. März 1687 in Paris) weer een Musikus un Komponist ut de Tiet vun dat Barock. Boren is he as Giovanni Battista Lulli. Den gröttsten Deel vun sien Leven hett he an den Hoff vun den franzööschen König Ludwig XIV. deent. Vun dor ut hett he dat franzöösche Musikleben Jahrteinten lang bestimmt. He hett de franzöösche Oper as een Wark anleggt, dat ganz anners weer, as de bit dorhen bekannte italieensche Oper. Sien Wark weer vun groten Belang dörför, wie dat mit de Musik in Westeuropa wietergahn schull. Lully weer en Möller sienen Söhn. He harr bloß wenig Schoolünnerricht kregen, man he lehr Danzen, Spelen vun Viola un Gitarr un hett sik ganz allgemeen mit Musik befaat. In'n März 1646 hett Roger de Lorraine ut de Familie vun de Guise, Chevalier de Malte, siene musikaalschen Talenten updeckt un hett em nah Paris mitnahmen. Dor weer he 14 Jahre oolt. Toeerst keem he as Moses un as Kökenhölp in den Deenst vun Mademoiselle de Montpensier (la Grande Mademoiselle). As he ehr Italieensch biböögt hett, hett se dorför sorgt, datt he man wieter an sien musikaalsch Talenten arbeiden konn un hett em mit
De Juliers oder Iuliers (lat.: Iulii oder gens Iulia) sünd in dat ole Rom en Geslecht vun Patriziers ween. Se hefft en goden Naam harrt un stammen ut de Stadt Alba Longa her. Ehren Naam hefft se afleit‘ vun den sagenhaftigen Stammvader Iulus. He schall en Söhn vun den vermaarden trojaanschen Helden Aeneas ween hebben. De harr, so seggt de Mythos, na siene Flucht ut dat verneelte Troja, Rom siene Mudderstadt Alba Longa grünnt un weer ok ehrn eersten König wurrn. Aeneas siene Mudder schall Aphrodite (lat. Venus) ween hebben un so meenen de Juliers, datt se vun de Olympschen Gödder afstammen döen. Sunners Gaius Julius Caesar hett dor geern up henwiest, datt he vun en König un en Gott afstammen dö. De Gens Iulia weer nich riek, man se höör to de olen Familien vun Rom mit en bannig goden Naam, ofschoonst bloß en poor Mannslüde ut de Familie in de Politik vun den Staat wat reten harrn. In de fröhe Tied vun de Röömsche Republiek in dat 5. Johrhunnert v. Chr. gifft dat in de List vun de röömschen Kunseln fökener den Naam Iulius (Man ob de Listen echt sünd, dor hefft sik de Historikers over in’e Plünnen).
Alba Longa weer en Stadt in dat antike Latium (Italien) ween. Se lä bi 20 km süüdööstlich vun Rom, an’n westlichen Wall vun dat Albaner Meer up den Felsenkamm vun de Albaner Barge. Annahmen warrt, datt Castel Gandolfo, wat den Paavst siene Summerresidenz is, hüdigendags an de Stäe vun Alba Longa liggen deit. In de Röömsche Mythologie warrt vertellt, Ascanius, de Söhn vun Aeneas ut Troja, harr de Stadt gegen 1152 v. Chr. rüm grünnt. Lang is se de kulturelle Middelpunkt un de Hööftstadt vun den Bund vun de Latiners ween. De Sage vun den Anfang vun Rom vertellt, datt de Tweeschen Romulus un Remus, Söhns vun Rhea Silvia, en Vestaalsche, un den olympschen Kriegsgott Mars ween sünd. Rhea Silvia schall de Dochter vun Alba Longa sien König Numitor Silvius ween hebben. Vundeswegen warrt Alba Longa as Rom siene Mudderstadt ankeken. De sagenhaftige (numms weet, ob he würklich leevt hett) drüdde röömsche König Tullus Hostilius schall Alba Longa in’t Johr 665 v. Chr. verneelt hebben un de Inwahners nah Rom henbrocht un dor up den Barg Caelius ansiedelt hebben. Dat ooldröömsche Patrizier-Geslecht vun de Juliers stamm an un for sik vun Alba Longa her. To düt Geslecht höört ok as
◄ | 8. Johrhunnert v. Chr. | 7. Johrhunnert v. Chr. | 6. Johrhunnert v. Chr. | ► 660er v. Chr. | 650er v. Chr. | 640er v. Chr. | 630er v. Chr. | ► 665 v. Chr. | 664 v. Chr. | 663 v. Chr. | 662 v. Chr. | 661 v. Chr. | ► | ►► De sagenhaftige drüdde König vun Rom, Tullus Hostilius maakt de Hööftstadt vun den Bund vun de Latiners, Alba Longa, in'n Dutt un siedelt de Inwahners up den Barg Caelius in Rom an.
Olle Gunneriusson (* 26. August 1924; † 26. November 1982) weer en sweedsch Biathlet. Olle Gunneriusson stamm ut Grenås un sien Vereen weer Hammerdals IF. He weer Scheetsportler un wunn 1957 bi dat Fältskjutning (Feldscheeten) in Yxskaftkälen (Kommun Strömsund) mit 28 Treffern. In’n Winter 1958 wunn he en vun de eersten Biathlonwettbewarven in Alsen mit 84,87 Punkten, ebenso den vun de F 4 Skytteförening veranstalten Wettbewarv, wenig later wurr he Tweet bi de sweedsch Meesterschapen in Sollefteå. Hööchtpunkt vun sien Karriere weer de eerste Biathlon-Weltmeesterschapen 1958 in’n Februar in Saalfelden. He wunn gemeensam mit Adolf Wiklund, Sture Ohlin un Sven Nilsson in’n domals inoffiziellen Staffelwettbewarv. In’n Eenzel seker he sück achter den eersten Weltmeester, sien Landsmann Adolf Wiklund, den Viezweltmeestertitel. 1964 wunn he weer den Titel bi de Sportschütten, as he weer in Alsen bi dat Feldscheeten mit 46 vun 48 mögelk Treffern wunn. Den sweedschen Meestertitel in’n Biathlon seker he sück as 40-Johriger in’n Februar 1965 in Söderhamn. Dornah is he noch bi Seniorenwettbewarven as Biathlet antreden un wunn 1966 de Distriktsmeesterschap in Kyrkås. 1980 kreeg he dat Ledarstipendum, en mit 8000 Skr doteerten Ehrenpries vun de Gemeend Strömsund för herutragen ehrenamtliche Arbeit. Gunneriusson is 1982 storven. Olle Gunneriusson
De Röömsche Republiek (res publica – Staat, wöörtlich: „apentliche Sake“) is de Form vun den röömschen Staat in de Tied twuschen dat Enne vun de Röömsche Königstied (dat schall 509 v. Chr. ween hebben) un den Anfang vun dat Kaiserriek an’n 13. Januar 27 v. Chr., as de röömsche Senat sik de Macht begeven hett. Man kann düsse Form vun de Regeerung an’n besten as en Aristokratie mit en Reeg vun demokraatsche Elemente beteeken. In’n akraaten Sinn steiht de Begreep „Röömsche Republiek“ for de Geschicht vun dat Röömsche Riek in düsse Tied. Man in de Antike is dor up Latiensch allgemeen de Röömsche Staat mit meent wurrn, vun den Anfang vun de Stadt Rom af an bit to’t Enne vun de Kaisertied. For de Johre vun de egentliche Republiek is ok de Beteeknung as res publica libera (freen Staat, Freestaat) bruukt wurrn. In de vormoderne Tied hett dat en Verfaten, de upschreven weer, noch nich geven. De Republiek ehre Regeln hefft sik mit de Tied rutbillt. Tolest sünd dor sunnerlich sess Prinzipien bi rutkamen, de tolest ok fastleggt wurrn sünd: All Ämter (de so nömmten Magistrate dröffen bloß man een Johr lang utöövt weern (Annuitätsprinzip). Keen Beamten dröff en Amt
Hallah (hoochdüütsch Hallah) is en Forsthoff in’n Oort Giehl (Gemeen Vollerso, Samtgemeen Hambargen) in’n Landkreis Oosterholt, Neddersassen. De Hoff liggt an’n Süüdoostrand von dat Giehler Holt. He sitt op’n Geestrand hen na dat Düvelsmoor, dat in’n Süüdoosten liggt. Dat Water ut dat Rebeed flütt över den Forstgraven af hen na’n Giehler Beek. De Hoff Hallah liggt in Giehl. De Naveröörd sünd Nee Kuhs un Kuhs in’n Noordoosten, Kuhstermoor un Nee Kuhstermoor in’n Süüdoosten, Ahrensdörp in’n Süden, Giehlermöhlen in’n Süüdwesten, Paddewisch un Steern in’n Westen un Helljes in’n Noordwesten. De Hoff is as Forsthuus anleggt worrn. Dat Forstamt Hallah is vondaag annerwegens in Giehl ünnerbrocht, besteiht aver jümmer noch un is för en ganze Reeg Hölter (Ole un Junge Els, Giehler Holt, Hollener Heid, Seebeker Oh, Steerner Holt un Kuhster Holt) in dat Rebeed twüschen Bremerhoben un Oosterholt-Scharmbeek tostännig. In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Beverst in dat Gericht Beverst tohöört un denn von 1851 bet 1859 to
Albrecht Friedrich Ludolph Lasius (* 27. Juli 1752 in Ütze; † 11. Dezember 1819) weer en düütschen lutherschen Theoloog, Garnison- un Hoffpreddiger un Präsident von dat Kunsistorjen in Ossenbrügge. Lasius is 1752 as Söhn von Otto Benjamin Lasius in Ütze boren. He hett Theologie studeert un is 1777 tweten Pastoor in Borgdörp un 1785 Garnisonpreddiger in Ossenbrügge worrn. Von 1789 af an weer he ok Hoffprediger un von 1812 af an Pastoor in Biälme. Biälme harr in dat Johr dat eerste Maal wedder en luthersche Gemeen kregen, nadem de Oort 1650 de Katholiken todeelt worrn is. In Lasius sien Amtstied is dor 1815 bet 1819 de Christuskiärke boot worrn. Lasius weer Maat un Präsident von dat Landskunsistorjen in Ossenbrügge. Der Französische Kayser-Staat unter der Regierung des Kaysers Napoleon des Großen im Jahre 1812. Ossenbrügge 1813 (Google Böker) Philipp Meyer: Die Pastoren der Landeskirchen Hannovers und Schaumburg-Lippes seit der Reformation. Göttingen 1941/1942 Normdaten: GND: 122977009 (OGND, AKS) | VIAF: 909053 | Wikipedia-Personensöök
Curt Heinrich Conrad Friedrich Jansen (* 5. Mai 1798 in Neenborg; † 12. Dezember 1861 in Göttingen) weer en düütschen Verwaltungsbeamten. Jansen is 1798 as Söhn von Charlotte, borene Scheele (nich seker), un den Stüürinnehmer Friedrich Jansen boren un weer reformeert. He weer von 1824 bet 1830 Gehülp bi de Nedderlaag in Celle un denn 1831 bet 1846 Spezialstüür-Innehmer. 1847 is he Kreisinnehmer-Gehülp in Celle worrn un keem 1860/1861 as Kreisinnehmer na Göttingen. Blangenbi hett he dat Statistische Handbuch des Königreichs Hannover tohoopstellt un rutbrocht. He is an’n 12. Dezember 1861 na en Lungenentzünden doodbleven un an’n 16. Dezember begraven worrn. He hett Johanna Amalia Catharina Möller freet. De beiden harrn de Kinner Mathilde Friederike Elisabeth (* 10. Oktober 1832), Friedrich Wilhelm Albert (* 8. Januar 1835), Sophie Caroline Marie (* 30. Januar 1839), Hermann Wilhelm Curt (* 30. Mai 1840), Friederike (* 25. September 1841), Anna Juliane (* 7. Oktober 1842) un Conrad Fürchtegott Friedebald (21. März 1848–2. Dezember 1940). An’n 7. Januar 1837 harrn se bito noch en Jung kregen, de noch an’n Dag von de Bort doodbleven is. Jansen speelt en Rull för Arno Schmidt sien Romaan Das steinerne Herz von 1956. In dat Book fangt de
Karl Schlüter oder Carl Schlüter is de Naam von Carl Schlüter (1813–1897), düütschen Verwaltungsbeamten un Bookdrucker, Carl Schlüter (1846–1884), düütschen Bildhauer, Carl Schlüter († 1838), Müntmeester in dat Königriek Hannove Karl Schlüter (1852–1916), düütschen Politiker, Karl Schlüter (1907–1993), düütschen Architekt, Karl-Heinz Schlüter (1920–1995), düütschen Pianist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carl Ernst Adolf Schlüter (* 15. Mai 1813; † 13. Februar 1897) weer en düütschen Verwaltungsbeamten un Bookdrucker. Schlüter is 1813 as Söhn von Charlotte un Georg Christoph Schlüter (üm 1750–9. November 1824) boren. He weer in de Tied üm 1840 bet 1848 Kanzlist in de Kanzlie von dat Kabinett von dat Königriek Hannover un mit de ne’e Verfaten 1848 bet 1850 in dat ne’e Gesamtministerium. As Kanzlist hett he 1848 tohoop mit Friedrich Wilhelm Harseim dat Statistische Handbuch für das Königreich Hannover rutbrocht. 1850 is Schlüter Kumpagnon in de Schlütersche Hoffbookdruckeree von sien ölleren Broder Philipp Ludwig Schlüter worrn. Schlüter hett Elisa Ahrbeck freet. De beiden harrn den Söhn Wilhelm Karl Philipp (1841–22. Januar 1860) un de Dochter Charlotta Sophia Elisa (* 1857). Statistisches Handbuch für das Königreich Hannover. Nach amtlichen Quellen bearbeitet. (mit Friedrich Wilhelm Harseim) Schlütersche Hoffbookdruckeree, Hannover 1848 (dat Book bi Google Böker) Hugo Thielen: Schlüter, (3) Hermann Wilhelm, in: Stadtlexikon Hannover. Von den Anfängen bis in die Gegenwart. Schlütersche Verlagssellschop, Hannover 2009, Sied 544f. https://familysearch.org/ark:/61903/1:1:J444-8JD
Lasius betekent Lasius, Geslecht von Insekten. Lasius is de Familiennaam von Albrecht Friedrich Ludolph Lasius (1752–1819), düütschen evangeelschen Theoloog, Christoph Lasius (1504–1572), düütschen evangeelschen Theoloog, Friedrich Lasius (1806–1884), düütschen evangeelschen Karkenraad un Supperndent, Georg Lasius (1835–1928), düütschen Architekt, Georg Siegmund Otto Lasius (1752–1833), düütschen Mineraloog, Landvermeter un Boraad, Hermann Jacob Lasius (1715–1803), düütschen Klassischen Philoloog, Otto Lasius (1797–1888), düütschen Boraad. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Andrew Zachary Fire (* 27. April 1959 in Palo Alto, Santa Clara County, Kalifornien) is en US-amerikaansch Bioloog. 2006 kreeg he gemeensam mit Craig Cameron Mello den Nobelpries för Physiologie oder Medizin för en Verfohren, mit dat sück Gene teelt stummschalten laaten (RNA-Interferenz). Fire hett in dree Johren sien Mathematikstudium an de University of California in Berkeley maakt. Mit 19 Johren wessel he an de Biologiefakultät an dat Massachusetts Institute of Technology in Cambridge un hett dor ünner den lateren Nobelpriesdräger Phillip Allen Sharp in’ Beriek vun de Zellbiologie arbeit. 1983 kreeg he sien Ph.D. un gung ansluutend nah Cambridge in England to Sydney Brenner. Bi dee fung he sien Forschungen an’ Caenorhabditis elegans an. 1986 wurr he Mitarbeiter an dat Department of Embryology der Carnegie Institution of Washington in Baltimore. Dör Versööken mit den Fadenwürm Caenorhabditis elegans kunn he 1998 tosommen mit Mello nahwiesen, dat dör de Injektschoon vun Düppelstrang-RNA-Molekülen de Funktschoon vun Genen beter as dör genspezifische Eenzelstrang-RNA ünnerdrückt wurrn kann. 2003 gung he an de Stanford University School of Medicine, wo he an dat Department för Pathologie un Genetik forsch; siet 2004 is he dor Perfesser för Pathologie un Genetik. 1997: Maryland Distinguished Young Scientist Award 2002:
Jana Thiel (* 17. Oktober 1971 in Peitz, † 11. Juli 2016) weer en düütsch Sportmoderatsche un -journalistin. Thiel is in Brannenborg upwussen. Se hett van 1989 bit 2000 bi Antenne Brandenburg, en Radiosenner dvun den ORB (hüüd rbb) arbeit. Bi 2000 studeer se Wetenschap un Journalismus in Berlin. Buterdem is se siet 2000 as Reporterin/Moderatoratsche sowohl bi Olympisch Sommerspelen as ok Olympisch Winterspelen in’ Insatz un siet 2005 för dat ZDF in’ alpinen Skiweltcup. Jana Thiel weer ünner annern ok as Reporterin un Berichterstatterin bi de Football-Weltmeesterschap 2006 in Düütschland un als Moderatoratsche vun dat ZDF bi de Paralympics 2004, 2008 un 2012 tätig. Thiel modereert to Tiet (2015) folgen Sennen: ZDF Sport extra – ski alpin Weltcup heute (Sportdeel) ZDF-Mittagsmagazin (Sportdeel) Van 2000 bit 2004 hett se bi de Sennen ZDF-Morgenmagazin den Sportdeel modereert. Jana Thiels Twitter Stream Die Welt över Jana Thiel Bericht op presseportal.zdf.de, afropen an’n 11. Juli 2016 Normdaten: GND: 1203735243 (OGND, AKS) | VIAF: 9747158070662308780008 | Wikipedia-Personensöök
De Eider is de gröttste Stroom vun Sleswig-Holsteen. Se is 190 km lang. De eerste opschreven Naricht is vun Adam vun Bremen ut dat Johr 1076, de vun de Egdor schrifft un dat düsse Stroom twüschen de Dänen un de Sassen liggt. He schrifft ok, dat de Dithmarscher, de he Tedmarsgoi naamt, glieks an de Küst twüschen Eider un Elv seten un dat ehr Moderkark in Meldörp is. Ok dat glieks blangen de Eider en Bischop in Pahlen seet, wat dormals Palmis heet. De Eider kümmt ut den Bothkamper See un geiht denn na Noorden an Bordesholm un Flintbek vörbi bet na den Süüdwesten vun Kiel. Denn böögt se na Westen af un geiht dör den Westensee. Denn wedder na Noord dör den Flemhuder See in den Noord-Oostsee-Kanal un kümmt denn bi Rendsborg wedder rut. Denn maakt se vele Sliepen, geiht över Nübbel na Süüdwest, böögt denn wedder na Noorden un denn na Westen un geiht denn twüschen Pahlen un Erfde dör. Bi Friedrichstadt geiht de Treene in de Eider. Dor warrt de Eider denn ok to'n Tiedenstroom. Bi Tünn warrt se breed un kriggt so’n richtig Ästuar. Dat is denn vun dat Eider-Sparrwark afsparrt, wenn en Stormfloot kümmt. Eider.
De 2. Biathlon-Weltmeesterschapen wurrn 1959 in den italieensch Wintersportoort Courmayeur utdragen. De Modus in’ Staffelwettbewarv wurr ännert. Ditmal sünd dree Löpers över je 7,5 km in en echt Staffel loopen, dat wurrn nu nich, as in dat Vörjohr blots de Eenzelergevnisse vun de eenzelt Löper tosommentellt. De Wettbewarv bleev aber inoffiziell. Eerst af de Weltmeesterschapen vun Garmisch-Partenkirchen 1966 wurrn veer Löper in de Staffel insett un as Wettbewarv denn ok endlich offiziell. De inoffiziellen Staffel-Medaillen wurrn mit inrekent. De inoffiziellen Staffel-Medaillen wurrn mit inrekent.
Marcus Licinius Crassus (* 115 oder 114 v. Chr.; † 9. Juni (?) 53 v. Chr. in Synnaka) weer en Politiker un Feldherr in de late Röömsche Republiek. He is bekannt ween as en unbannig rieken Mann. Mit Hölp vun sien Vermögen versoch he, towielen in’n Bund mit Caesar un Pompeius, Staat to maken un dat Seggen in Rom an sik to rieten. Man na de Meenung vun moderne Forschers harr he vun Politik un Militär veel minner Kunne, as vun Geld. He taxeer sik sülms allerdings as en ganz Groten. Crassus stamm ut en Familie, de vun den Tweeten Puunschen Krieg af an hoge politische Ämter in Rom innahmen harr un de dor to de Nobilität mit hören dö. Sien Vadder Publius Licinius Crassus weer 97 v. Chr. Kunsel un 89 v. Chr. Censor wurrn. Man en poor Johre later is he an‘ Sieten maakt wurrn, as Gaius Marius un Lucius Cornelius Cinna gegen Sulla gegenan gungen un in Rom de Macht an sik rieten döen. De junge Crassus konn sik afsetten un hett denn in’n Röömschen Borgerkrieg an Sulla siene Sieten stahn. He harr dor in Spanien Truppen for tohopenstellt un hett de Saak as Sulla sien Uffzeer
Franziska Hildebrand (* 24. März 1987 in Halle (Saale)) is en ehmalge düütsch Biathletin. Franziska Hildebrand hett völ Johren in Köthen (Anhalt) leevt un wurr lang vun hör Vader Wolfgang Hildebrand traineert. Siet eenig Johren wahnt se in Ruhpolding, wo se in de dicht bi liggen Chiemgau-Arena vun Ricco Groß traineert wurrd. As Sömmerbiathletin start se för de Privilegierte Schützengilde zu Cöthen von 1443, in' Winter för den WSV Clausthal-Zellerfeld. Siet 2007 studeert se Internationales Management an de Hoochschool Ansbach. Hildebrand wurrd as Sportsuldatin vun de Bundswehr fördert. Se is as Oberfeldwebel in de Sportfördergrupp Bischofswiesen. (Oktober 2013) Hör Twillingssüster Stefanie Hildebrand weer bit to de Saison 2012/13 ebenfalls Biathletin. As Sömmerbiathletin nehm Hildebrand eerstmals 2002 in Jablonec in dat Staffelrennen vun de Junioren-Weltmeesterschapen deel un belegg mit de Staffel Platz söben. In dat Johr drup reck se in Forni Avoltri mit de Staffel den veerten Platz. In' Sprint leep se up Platz 22, in de Verfolgung wurr se 14. un in' Massenstart keem se up den achten Platz. Bi hör dart Junioren-WM 2004 in Osrblie reck se Platz 6 mit de Staffel, Platz 4 in' Sprint, Platz 9 in de Verfolgung un Platz 13 in dat Massenstartrennen. In dat
De 3. Biathlon-Weltmeesterschap funn 1961 in Umeå in Sweden statt. Datum: 25. Februar Ditmal wurrn weer de Ergevnisse vun de jewiels dree best Starter vun en Land in dat Eenzelrennen to en Manschapswertung tosommenfaat. De inoffiziellen Mannschapswettbewarvs-Medaillen wurrn mit inrekent. De inoffiziellen Mannschapswettbewarvs-Medaillen wurrn mit inrekent.
Walentin Nikolajewitsch Pschenizyn (russisch: Валентин Николаевич Пшеницын; * 3. November 1936 in Dmitrow, Oblast Moskau, Russische SFSR, UdSSR) is en ehmalger sowjeetsch Biathlet. Walentin Pschenizyn vun den Vereen VS Moskva hörr to de Pioniere vun de Sportoord up internatschonal Niveau. He is bi de de eerst Biathlon-Weltmeesterschap in Saalfelden, antreeden un belegg in' Eenzel Platz 7 un wurr mit Viktor Butakow, Dmitri Sokolow und Alexander Gubin Tweet bi den noch inoffiziellen Staffelwettbewarv achter de Mannschap vun Sweden. Een Jahr later in Courmayeur wunn he mit Wladimir Melanin un Sokolow den ok in dat Johr noch inoffiziellen Staffelwettkamp. In' Eenzel reck he den Platz 7. Nächst Grootereignis wurrn de Olympisch Winterspelen 1960 in Squaw Valley, wo Biathlon eerstmals olympisch weer. In dat eenzig Rennen, en Eenzel, keem Pschenizyn up Platz 5. Noch dichter an en Eenzelmedaille ran keem he bi de Biathlon-Weltmeesterschapen 1961 in Umeå, wo he den veerten Platz recken dee. Gemeensam mit Alexander Priwalow un weer Sokolow keem he in den inoffiziellen Staffelwettbewarv up Rang twee. De eenzig Eenzelmedaille wunn Pschenizyn bi de Biathlon-Weltmeesterschapen 1962 in Hämeenlinna, wo he in' Eenzel achter Melanin un Antti Tyrväinen Dart wurr. Mit Melanin un Nikolai Pusanow schaff he nochmal den Gewinn bi